Achmado bin Ali stadionas

Achmado bin Ali stadionas (arab. ملعب أحمد بن علي = Malʿab ʾAḥmad bin ʿAliyy) – futbolo stadionas Rajano mieste (Kataras), 9 km į šiaurės vakarus nuo miesto centro, pakraštyje prie dykumos. Vietos klubo Al-Rayyan SC namų arena. Ypatinga savybė yra švytintis stadiono fasadas. Stadionas pavadintas 1960–1972 m. Kataro emyro Achmado bin Ali (1922–1977) garbei. Istorija Pirmasis stadionas atidarytas 2003 m. Jame vyko 2006 m. Azijos žaidynės, 2011 m. Azijos futbolo čempionatas (6 rungtynės). 2014 m. stadionas uždarytas, o 2015 m. nugriautas. Vietoje jo 2016 m. pradėtas statyti naujas stadionas, skirtas pasaulio futbolo pirmenybėms. Jis atidarytas 2020 m. gruodžio 18 d. – nacionalinę Kataro dieną. Stadione vyko 2022 m. pasaulio futbolo čempionatas (7 rungtynės), vėliau ir 2023 m. Azijos futbolo čempionatas (7 rungtynės). Rungtynės Šaltiniai